JvR Opvoedingstrust | Laerskool Jan van Riebeeck
Laerskool Jan van Riebeeck is bekend as een van die uitnemende Afrikaanse Laerskole in Suid-Afrika.
Hierdie is ‘n reputasie wat oor jare verdien is deur middel van volgehoue prestasies van leerders en oud-leerders asook die onbaatsugtige diens van onderwysers en ouers. Om hierdie rede is dit vir ons van belang om dieselfde hoë standaard vir die toekoms te verseker. Ons benodig die ondersteuning van belanghebbendes wat ons visie deel ten einde ons akademiese standaard asook ons uitstekende reputasie te behou.
Die kwaliteit van die onderwyser asook ‘n behoorlike infrastruktuur is die belangrikste faktore wat kwaliteit onderrig in ‘n skool bepaal. Die Laerskool Jan van Riebeeck Opvoedingstrust is daarom gestig om kwaliteit opvoeders te lok, te behou en te ontwikkel asook om ons infrastruktuur te onderhou en op te gradeer.
Belanghebbendes word versoek om op die volgende wyse by te dra:
Eenmalige donasie en / of Maandelikse bydraes.
Vir donasies van R 1 000 en meer, sal ons u voorsien van ‘n Artikel 18A sertifikaat vir belastingdoeleindes.
Vir enige verdere navrae, kontak Frank Kilbourn by frank@brightequity.co.za